Indokolás Chernelházadamonya Község Önkormányzata Képviselő-testületének

10/2020.(X.14.) számú önkormányzati rendeletéhez:

. a bevezetéshez:

Az önkormányzatok szociális célú tűzifa juttatásának támogatásáról szóló pályázati felhívás tartalmazza, hogy a támogatásnak feltétele, hogy az önkormányzat a tüzelőanyag megvásárlásától számított legfeljebb 10 napon belül hatályba lépő helyi rendeletben szabályozza a jogosultság feltételeit. A bevezető rész a rendelet megalkotására felhatalmazó jogszabályokat sorolja fel.

* az 1.§-hoz:

A jogszabályhely rendelkezései a helyi rendelet tárgyi és személyi hatályát rögzíti. A rendelet Chernelházadamonya község közigazgatási területén lakóhellyel vagy tartózkodási hellyel rendelkező életvitelszerűen, vagyis ténylegesen ott élő személyekre terjed ki.

* a 2.§-hoz:

A jogszabályhely rögzíti a támogatás maximális mértékét. A pályázati felhívással egyezően a (2) bekezdés a.)-d.) pontjában rögzíti a juttatásban előnyben részesíthetők körét.

Tartalmazza a jogosultsági jövedelemhatárokat. A szabályozás a pályázható összeg nagysága megállapításánál figyelembe vett körülményekre figyelemmel előnyben részesíti a 80 év felettieket. Rögzíti a támogatásra nem jogosító körülményeket.

* a 3.§-hoz:

A szakasz rögzíti a kérelem benyújtásának helyét, idejét, az elbírálás és kiszállítás határidejét.

* a 4.§-hoz:

A rendelet rögzíti, hogy a támogatás forrása az állami támogatás és annak önrésze. Az önkormányzat ezen túli összegre kötelezettséget nem vállal.

* az 5.§-hoz:

A rendelet hatálybalépését és hatályát vesztését szabályozza a támogatási időszakkal egyezően.

Chernelházadamonya, 2020. október 13

 Dr. Vincze György

 jegyző